Σχολείο Αναπνευστικού 2026
Σύγχρονη Αναπνευστική Φροντίδα του Νεογνού: από τη Φυσιολογία στην Κλινική Πράξη
Το Σχολείο Αναπνευστικού 2026 αποτελεί ένα ολοκληρωμένο εκπαιδευτικό πρόγραμμα με στόχο την εμβάθυνση στις βασικές αρχές, τις σύγχρονες τεχνικές και τις κλινικές στρατηγικές της νεογνικής αναπνευστικής υποστήριξης.
Το πρόγραμμα συνδυάζει 13 διαδικτυακά θεωρητικά σεμινάρια, τα οποία θα πραγματοποιούνται κάθε Τρίτη στις 19:30, από τις 22 Σεπτεμβρίου έως τις 15 Δεκεμβρίου 2026, με ένα διήμερο διά ζώσης πρακτικό workshop στην Αθήνα, στις 19–20 Δεκεμβρίου 2026.
Τι θα μάθετε
Μέσα από ένα δομημένο εκπαιδευτικό πρόγραμμα, οι συμμετέχοντες θα έχουν την ευκαιρία να εμβαθύνουν:
· στη φυσιολογία του αναπνευστικού, τη μεταφορά αερίων και τη μηχανική του νεογνικού πνεύμονα,
· στη μηχανική του αερισμού, συμπεριλαμβανομένων της compliance, της resistance και της time constant,
· στην ερμηνεία των κυματομορφών και των loops του αναπνευστήρα, καθώς και στη χρήση της ακτινογραφίας θώρακος και του lung ultrasound,
· στον συμβατικό μηχανικό αερισμό και στο Volume Targeted Ventilation,
· στον αερισμό υψηλής συχνότητας, συμπεριλαμβανομένων HFOV, HFJV και HFOV+VG,
· στις τεχνικές NAVA και nNAVA,
· στις στρατηγικές αερισμού των εξαιρετικά πρόωρων νεογνών και στην πρόληψη της ventilator-induced lung injury,
· στην αναπνευστική αντιμετώπιση της εξελισσόμενης και εγκατεστημένης βρογχοπνευμονικής δυσπλασίας,
· στις ειδικές στρατηγικές αερισμού για συγκεκριμένες νοσηρές καταστάσεις,
· στην αντιμετώπιση της πνευμονικής υπέρτασης και στη χρήση εισπνεόμενου μονοξειδίου του αζώτου,
· στις στρατηγικές απογαλακτισμού και αποσωλήνωσης,
· στις σύγχρονες μορφές μη επεμβατικής αναπνευστικής υποστήριξης,
· καθώς και στη φαρμακοθεραπεία της αναπνευστικής φροντίδας και στις λιγότερο επεμβατικές τεχνικές χορήγησης επιφανειοδραστικού παράγοντα.
Εκπαιδευτική προσέγγιση
Το Σχολείο σχεδιάστηκε ώστε να συνδέει τη φυσιολογία και τις αρχές της μηχανικής του πνεύμονα με τη λήψη κλινικών αποφάσεων στο κρεβάτι του νεογνού. Η θεωρητική εκπαίδευση θα συμπληρωθεί από πρακτική άσκηση στο τελικό διήμερο workshop, με στόχο την εφαρμογή των γνώσεων σε πραγματικές κλινικές συνθήκες.
Σε ποιους απευθύνεται
Στο Σχολείο προβλέπεται να συμμετάσχει ένα μέλος από κάθε Μονάδα Εντατικής Νοσηλείας Νεογνών της χώρας, μετά από εσωτερική επιλογή και επίσημη υποβολή της υποψηφιότητας από τη ΜΕΝΝ.
Γιατί να συμμετάσχετε
Το Σχολείο προσφέρει τη δυνατότητα:
· συστηματικής και ολοκληρωμένης εκπαίδευσης στη νεογνική αναπνευστική υποστήριξη,
· σύνδεσης της αναπνευστικής φυσιολογίας με τη σύγχρονη τεχνολογία μηχανικού αερισμού,
· ανάπτυξης κλινικής σκέψης για την εξατομίκευση της αναπνευστικής υποστήριξης,
· εξοικείωσης με σύγχρονες και προηγμένες μορφές επεμβατικού και μη επεμβατικού αερισμού,
· και εφαρμογής των θεωρητικών γνώσεων μέσα από πρακτική εκπαίδευση
Η συμμετοχή στο πρόγραμμα είναι δωρεάν. Για τη χορήγηση πιστοποιητικού ολοκλήρωσης απαιτείται πλήρης παρακολούθηση των διαδικτυακών μαθημάτων και συμμετοχή στο διήμερο διά ζώσης workshop. Τα έξοδα μετάβασης και διαμονής στην Αθήνα βαρύνουν τον συμμετέχοντα.

